**Všeobecné obchodné podmienky k objednávke**

v súlade so zákonom č. 513/1991 Z. z. v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „VOP“)

**Článok I.**

**Úvodné ustanovenia**

1. Tieto VOP upravujú zmluvné vzťahy vznikajúce medzi objednávateľom: **Univerzita Komenského v Bratislave, so sídlom** Šafárikovo nám. 6, 814 99 Bratislava, IČO: 00 397 865, štatutárny orgán: prof. JUDr. Marek Števček, DrSc., rektor, (ďalej aj „objednávateľ“) na jednej strane a zhotoviteľom na druhej strane (ďalej aj „zhotoviteľ“), ktorým môže byť fyzická alebo právnická osoba, resp. ďalšie subjekty práva.

2. VOP bližšie vymedzujú a upresňujú práva a povinnosti objednávateľa a zhotoviteľa (ďalej spolu aj ako „zmluvné strany“) ako prílohy objednávky. Podkladom pre uzavretie objednávky je výsledok čiastkovej zákazky v rámci už zriadeného dynamického nákupného systému podľa § 58-61 zákona o verejnom obstarávaní s názvom: **„Architektonické, projekčné a inžinierske služby - DNS“,** uverejneného vo VVO č. 26/2024 zo dňa 06.02.2024 pod číslom 3811-MUS a v Európskom vestníku pod č. 2024/S, 25 - 75849 zo dňa 05.02.2024.

3. VOP sú nedeliteľnou súčasťou každej objednávky, ktoré budú medzi zmluvnými stranami uzavreté.

4. Všetky odchýlky od VOP musia byť písomne dohodnuté v príslušnej objednávke. Ustanovenia objednávky majú prednosť pred VOP.

**Článok II.**

**Platnosť VOP**

1. VOP platia až do doby úplného vysporiadania všetkých práv a povinností, ktoré vznikli medzi zmluvnými stranami a to v znení platnom v okamihu vzniku zmluvného vzťahu – mailovým zaslaním podpísanej objednávky zo strany objednávateľa na e-mailovú adresu zhotoviteľa.

**Článok III.**

**Cena predmetu objednávky**

1. Cena za predmet objednávky je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov. Cena je v súlade s § 2 citovaného zákona o cenách, založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

2. Cena uvedená v objednávke pokrýva všetky ekonomicky oprávnené náklady zhotoviteľa vynaložené v súvislosti s poskytnutím predmetu objednávky podľa špecifikácie uvedenej v objednávke.

3. Ceny uvedené v objednávke sú cenami úplnými a konečnými v súlade s § 3 citovaného zákona o cenách, t. j. nebudú sa zvyšovať o ďalšie náklady.

4. Ceny uvedené v objednávke sú ceny pevné a nemenné počas celej doby platnosti tejto objednávky a týchto VOP. Zhotoviteľ nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu objednávky.

**Článok IV.**

**Podmienky poskytovania a preberania predmetu objednávky**

1. Miestom poskytovania služby a osoby oprávnené na prevzatie predmetu objednávky sú uvedené **v objednávke.**
2. Zhotoviteľ sa zaväzuje poskytnúť predmet objednávky do **lehoty uvedenej v objednávke.**
3. Zmluvné strany si dohodnú konkrétny termín odovzdania a prevzatia predmetu objednávky v rámci lehoty uvedenej v bode 2 tohto článku.
4. Predmet objednávky bude dodaný spolu s podpísaným  preberacím a odovzdávacím protokolom, ktorý bude  prílohou faktúry.

**Článok V.**

**Platobné podmienky**

1. Objednávateľ sa zaväzuje za riadne a včas poskytnutý predmet objednávky podľa špecifikácie uvedenej v objednávke zaplatiť zhotoviteľovi cenu podľa článku III. na základe faktúry vystavenej zhotoviteľom (podľa miesta poskytnutia uvedeného v čl. IV. bod 1 týchto VOP) po poskytnutí predmetu objednávky podľa článku IV. týchto VOP. Objednávateľ neposkytne zhotoviteľovi preddavok na zrealizovanie predmetu objednávky.
2. Poskytnutá služba bude fakturovaná v zmysle požiadaviek uvedených v objednávke. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál preberacieho a odovzdávacieho protokolu.
3. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude spĺňať náležitosti podľa tohto článku alebo nebude vystavená v súlade s týmito VOP, objednávateľ ju vráti v lehote splatnosti zhotoviteľovi na dopracovanie. Opravená faktúra je splatná do 30 dní odo dňa jej prevzatia a odsúhlasenia objednávateľom. Faktúry budú uhrádzané výhradne prevodným príkazom.
4. Fakturačná adresa je uvedená v objednávke.

**Článok VI.**

**Záruka na predmet objednávky**

1. Zhotoviteľ poskytuje na poskytnutú službu záruku na dobu minimálne 60 mesiacov.
2. Záručná doba začína plynúť dňom prevzatia a odovzdania predmetu objednávky, teda dňom podpísania preberacieho protokolu.
3. Zhotoviteľ zodpovedá za vady, ktoré má predmet objednávky e v čase jeho odovzdania objednávateľovi, aj keď vyjdú najavo až po jeho odovzdaní a prevzatí Za vady vzniknuté po odovzdaní predmetu objednávky zodpovedá iba vtedy, ak boli spôsobené porušením jeho povinností alebo nedodržaním príslušných platných noriem.
4. Predmet objednávky má vady, ak predmet objednávky alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu objednávky, sa nehodia na účel určený v objednávke alebo nezodpovedajú rozsahu a kvalite vymedzenej v objednávke, nie sú v súlade s STN a EN, so všeobecne záväznými právnymi predpismi a technickými predpismi. Objednávateľ nie je povinný prevziať predmet objednávky, ktorý nie je vykonaný riadne alebo včas, podľa podmienok určených v objednávke a v jej prílohách. V takom prípade objednávateľ nie je v omeškaní s úhradou zmluvnej ceny.
5. Zhotoviteľ nezodpovedá za vady, ktoré boli spôsobené:
6. použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť;
7. použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití trval.
8. Zhotoviteľ sa zaväzuje prípadné vady predmetu objednávky odstrániť, a to bezodplatne v lehote 10 kalendárnych dní po uplatnení oprávnenej reklamácie objednávateľom, ak sa zmluvné strany nedohodnú na dlhšej lehote. Reklamáciu vady predmetu objednávky je objednávateľ povinný uplatniť bez zbytočného odkladu po jej zistení v písomnej forme. V prípade,   
   ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.

1. V prípade, že sa počas realizácie stavby preukáže nekvalita, neúplnosť predmetu objednávky, prípadne budú zistené iné vady predmetu objednávky ako napr.: nezrovnalosti vo výkresovej časti, chýbajúce časti PD, chybne uvedené rozmery, počty kusov jednotlivých prvkov a iné, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia, a to bezodkladne a bez nároku zhotoviteľa na úhradu nákladov s tým spojených.
2. V prípade, že v dôsledku vád a nedorobkov na predmete objednávky bude objednávateľovi spôsobené zvýšenie obstarávacích nákladov realizačných prác na stavbe, tieto náklady znáša zhotoviteľ a zároveň je povinný ich uhradiť objednávateľovi v celej výške. Nároky objednávateľa z riadne reklamovanej vady sa riadia ustanovením § 564 Obchodného zákonníka. Uplatnením nárokov z vád predmetu objednávky nie sú dotknuté nároky objednávateľa na náhradu škody alebo na zmluvnú pokutu.

**Článok VII.**

**Využitie subdodávateľov**

1. Ak zhotoviteľ pri plnení predmetu objednávky využije kapacity subdodávateľa/ľov, ktorí sú známi, uvedie podiel plnenia z objednávky, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, % podiel plnenia a predmet subdodávky, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia a zašle tieto informácie kontaktnej osobe uvedenej v objednávke na jej e-mail (viď. vzor nižšie).

|  |  |  |  |  |
| --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % a predmet subdodávky | Meno a priezvisko osoby oprávnenej konať za subdodávateľa, adresa pobytu, dátum narodenia, funkcia |
|  |  |  |  |  |

1. Zhotoviteľ je povinný oznámiť objednávateľovi akúkoľvek zmenu údajov o subdodávateľoch.
2. Zhotoviteľ je povinný objednávateľovi predložiť písomné oznámenie o zmene subdodávateľa alebo o nástupe nového subdodávateľa 5 pracovných dní vopred, t. j. odo dňa uzavretia zmluvy so subdodávateľom, resp. odo dňa, kedy došlo k zmene údajom. Oznámenie bude obsahovať minimálne: % podiel zákazky, ktorý má zhotoviteľ v úmysle zadať subdodávateľovi, predmet subdodávky, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Zmena subdodávateľa podlieha písomnému schváleniu objednávateľom.

**Článok VIII.**

**Pokuty a úroky z omeškania**

1. V prípade omeškania zhotoviteľa s plnením predmetu objednávky v lehote uvedenej v článku IV. ods. 2, si objednávateľ môže uplatniť voči zhotoviteľovi pokutu vo výške 1 % z ceny uvedenej v objednávke v Eur bez DPH za každý, aj začatý deň omeškania. Týmto však nie je dotknutý nárok na náhradu škody.
2. V prípade, ak zhotoviteľ v rozpore s ustanoveniami objednávky a týchto VOP nezačal, prerušil alebo zastavil realizáciu predmetu objednávky alebo inak prejavil svoj úmysel nepokračovať v plnení objednávky, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v objednávke, za porušenie každej povinnosti jednotlivo.
3. V prípade, že zhotoviteľ bude v omeškaní s poskytnutím reklamovaného plnenia, resp. s odstránením vád a nedorobkov v lehote písomne dohodnutej zmluvnými stranami, objednávateľ si môže uplatniť zmluvnú pokutu vo výške 1 % za každý, aj začatý deň omeškania z hodnoty reklamovaného plnenia v Eur bez DPH, a to až do doby odstránenia vád.
4. Ak nebude vykonaná úhrada zhotoviteľovi v zmysle týchto VOP, môže si zhotoviteľ uplatniť za každý deň omeškania úrok z omeškania v zákonnej výške z hodnoty neuhradenej faktúry.
5. Pri odstúpení od objednávky podľa článku IX. je druhá zmluvná strana oprávnená vymáhať preukázateľne vynaložené náklady.
6. Zaplatením ponuky nie je dotknutý nárok objednávateľ požadovať od zhotoviteľa náhradu škody.
7. Zmluvné pokuty sú splatné do 14 dní odo dňa doručenia výzvy na ich uhradenie. Objednávateľ je však oprávnený aj započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto objednávky zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľovi.

**Článok IX.**

**Právo odstúpenia od objednávky**

1. Objednávku je možné ukončiť dohodou zmluvných strán k určitému dátumu alebo odstúpením od objednávky.
2. Odstúpenie od objednávky je možné:
3. pri podstatnom porušení objednávky, ktorej prílohou sú tieto VOP, druhou zmluvnou stranou, alebo keď sa pre druhú zmluvnú stranu stalo splnenie podstatných povinností uvedených v objednávke a v týchto VOP úplne nemožným (vis maior), napr. v prípade poistnej udalosti, živelnej udalosti, vojna, pandémia a iné,
4. ak zhotoviteľ poruší objednávku, resp. tieto VOP iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej objednávateľom.
5. Za podstatné porušenie objednávky na účely odstúpenia od objednávky sa považuje najmä:
6. ak zhotoviteľ v rozpore s ustanoveniami objednávky a týchto VOP nezačal, prerušil alebo zastavil realizáciu predmetu objednávky, alebo inak prejavil svoj úmysel nepokračovať v plnení objednávky,
7. ak predmet plnenia zmluvy bude fakturovaný v rozpore s dohodnutými podmienkami v objednávke alebo bude opakovane fakturovaný,
8. omeškanie zhotoviteľa so splnením povinnosti vykonať predmet objednávky a činnosti uvedené v objednávke o viac ako 15 kalendárnych dní oproti termínom uvedeným v objednávke,
9. omeškanie objednávateľa s úhradou faktúry o viac ako 30 dní,
10. neschopnosť zhotoviteľa dodať predmet objednávky za ceny uvedené v objednávke,
11. ak je zhotoviteľ v omeškaní s odstraňovaním objednávateľom oznámených vád, ktoré sa objavili počas vykonávania predmetu objednávky alebo pri odovzdávaní a preberaní predmetu objednávky,
12. ustanovenia uvedené v zákone o verejnom obstarávaní,
13. ak zhotoviteľa alebo objednávateľ vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, reštrukturalizácia, bude zahájené exekučné konanie,
14. ak zhotoviteľ použije na vykonanie predmetu objednávky alebo na výkon činností, ktoré sú predmetom tejto objednávky osoby bez potrebného oprávnenia.
15. Objednávka zaniká dňom doručenia písomného oznámenia o odstúpení od objednávky druhej zmluvnej strane.
16. Odstúpením od objednávky nie je dotknutý nárok na náhradu škody vzniknutej porušením objednávky a nárok na zaplatenie zmluvnej pokuty.

**Článok X.**

**Licencia**

1. Zhotoviteľ v súlade s § 65 a nasl. zákona č. 185/2015 Z. z. Autorský zákon (ďalej aj „autorský zákon“) udeľuje objednávateľovi k autorsky chráneným  častiam  predmetu objednávky a k predmetu objednávky ako celku:
2. výhradnú, vecne a priestorovo neobmedzenú licenciu (súhlas) na použitie predmetu objednávky a jeho jednotlivých častí na všetky zmluvným stranám pri uzavieraní tejto objednávky známe spôsoby použitia, najmä spôsobom a v rozsahu bližšie uvedenom v ods. 2 tohto článku,
3. súhlas na to, aby objednávateľ bol oprávnený udeliť sublicenciu k predmetu objednávky alebo jeho jednotlivým častiam tretím osobám, najmä štátnym orgánom a orgánom verejnej správy Slovenskej republiky a/alebo právnickým osobám založenými týmito orgánmi a právnickým osobám alebo iným osobám, na ktoré bude prenesený výkon štátnej alebo verejnej správy,
4. súhlas na to, aby objednávateľ bol oprávnený zmluvne postúpiť výhradnú licenciu udelenú touto objednávkou na tretie osoby, najmä na štátne orgány a orgány verejnej správy Slovenskej republiky a/alebo právnické osoby založené týmito orgánmi a právnické osoby alebo iné osoby, na ktoré bude prenesený výkon štátnej alebo verejnej správy.
5. Zhotoviteľ udeľuje súhlas na použitie predmetu objednávky vcelku alebo po častiach na všetky známe spôsoby použitia, najmä: na ďalšie spracovanie (úprava, zmena a pod.) alebo spojenie s iným predmetom, na vyhotovenie jeho rozmnoženiny, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým investičnou prípravou a samotnou realizáciou stavby a príp. aj jeho poskytnutie  ďalším spracovateľom vyšších stupňov predmetov objednávky (napr. dokumentácie skutočnej realizácie stavby /“DSRS“/ alebo inej ďalšej projektovej dokumentácie), alebo jeho/ich rozmnoženín alebo iné uvedenia diela na verejnosti.
6. Zhotoviteľ súhlasí s tým, že objednávateľ môže predmet objednávky upravovať, meniť alebo vykonávať iné zásahy do predmetu objednávky a môže dať prepracovať predmet objednávky alebo jeho časť inej osobe bez opätovného súhlasu zhotoviteľa.
7. Súhlasy udelené v tomto článku sa vzťahujú aj na použitie rozpracovanej verzie predmetu objednávky alebo jednotlivých častí predmetu objednávky alebo iných dokumentov a výstupov tejto objednávky.
8. Zhotoviteľ udeľuje neodvolateľný súhlas na vykonanie zmien na predmete objednávky objednávateľovi a jeho prípadným právnym nástupcom. Zhotoviteľ sa zaväzuje zabezpečiť pre objednávateľa neodvolateľný súhlas na vykonávanie zmien na predmete objednávky od všetkých autorov predmetu objednávky a uvedený súhlas/súhlasy od všetkých autorov predmetu objednávky odovzdať objednávateľovi v listinnej podobe *najneskôr s odovzdaním predmetu objednávky.*
9. Odmena za udelenie licencie je v plnom rozsahu zahrnutá v celkovej zmluvnej cene podľa tejto objednávky, resp. týchto VOP. Licencia udelená týmito VOP je udelená na dobu trvania majetkových autorských práv podľa § 32 autorského zákona, a to aj vtedy, ak táto objednávka zanikne alebo sa zruší pred úplným vykonaním predmetu objednávky zhotoviteľom.
10. Licencia udelená týmito VOP oprávňuje objednávateľa použiť predmet objednávky, jeho jednotlivé časti, ako aj rozpracované časti alebo iné dokumenty a výstupy objednávky priamo (svojimi zamestnancami) alebo prostredníctvom tretích osôb (dodávateľov).
11. Objednávateľ je pri použití predmetu objednávky povinný počínať si tak, aby ako autora uvádzal zhotoviteľa, resp. autorov uvedených zhotoviteľom.

**Článok X.**

**Záverečné ustanovenia**

1. Právne vzťahy oboch zmluvných strán neupravené týmito VOP sa riadia príslušnými ustanoveniami Obchodného zákonníka a ostatnými právnymi predpismi SR, ako aj samotnou objednávkou.
2. Zhotoviteľ predložením ponuky v rámci čiastkových zákaziek vyjadruje súhlas so znením týchto VOP.
3. Jednotlivé objednávky sa zverejňujú v rámci systému IEDU, ktoré spravuje Ministerstvo školstva, vedy, výskumu a športu SR. Prelink je uvedený na stránke objednávateľa <https://uniba.sk/o-univerzite/uradna-vyveska/zverejnovanie-objednavok-a-faktur/>.